**Ammattikorkeakoulut ja yliopistot**

Korkeakoulut tuottavat uudenlaisia ratkaisuja ja toimintamalleja, joilla on alueellisen kasvun ja hyvinvoinnin kehittämisen kannalta olennaista merkitystä.

Ammattikorkeakoulut ja yliopistot pystyvät vastaamaan alueen sivistyksen edistämistä, osaamistason nostoa ja kilpailukyvyn tukemista koskeviin odotuksiin.

Kuntapäättäjien on huolehdittava, että alueilla on houkuttelevia työ- ja opiskelupaikkoja sekä kotimaisille että kansainvälisille osaajille ja opiskelijoille.

Kuntapäättäjät ovat avaintekijöitä päättäessään alueen infran kehittämisestä. Korkeakoulut vahvistavat myönteisiä puolia kunnan imagossa ja antavat taustatukea kunnan omille kehittämistoimille.

Alueella tuotettavan koulutuksen ja tutkimuksen varmistaminen on kuntapäättäjien vastuulla.

Ammattikorkeakoulu ja yliopisto varmistavat kunnan alueella toimiville yrityksille, elinkeinoelämälle ja kunnalle osaavan työvoiman.

Laadukas ja oikein mitoitettu koulutus alueella takaa ammattitaitoisen ja korkeasti koulutetun työvoiman riittävyyden.

Opiskelijoiden työpanos osana opintoja vahvistaa kunnan osaamista.

Ammattikorkeakoulut ja yliopistot tarjoavat jatkuvan oppimisen mahdollisuuksia alueen työntekijöiden tarpeisiin. Ammattitaitoisen työvoiman saatavuus on julkiselle ja yksityiselle sektorille tärkeää kasvun ja palveluiden tuottamisen näkökulmasta.

Korkeakoulututkinnon suorittaneiden kysyntä työmarkkinoilla kasvaa, sillä yli 75 prosenttia uusista syntyvistä työtehtävistä edellyttää korkeakoulututkinnon tuottamaa osaamista.

Päättäjien tehtävä on omalta osaltaan taata korkeakoulujen toimintaedellytykset satsaamalla niihin ja esimerkiksi päättäessään tilojen joustavasta käyttömahdollisuudesta ja edullisesta vuokratasosta.

Korkeakoulutus alueella on kannattava investointi kunnalle.

Alueen kasvupotentiaalin lisäämiseksi kunnan tulee vahvistaa yhteistyötä korkeakoulujen ja toisen asteen koulutuksen tarjoajien kanssa.

Eri koulutusasteiden ja -muotojen yhteistyö avaa uusia mahdollisuuksia ja luo innovaatioita kunnan elinvoiman ja sen asukkaiden tueksi. Kun yhteistyö on vuorovaikutteista, pystytään korkeakoulujen koulutusten ja tutkimus-, kehittämis- ja innovaatiotoiminnan, tki:n suunnittelussa ja tarjonnassa ottamaan huomioon alueen osaamis- ja kehitystarpeet.

Yhteistyön tavoitteena on resurssien vahvistaminen korkea-asteen koulutukseen, tutkimukseen sekä toimintojen ja palveluiden laatuun.

Korkeakouluilla on merkittävä rooli alueen asukkaiden osallisuutta tukevien prosessien kehittäjänä. Tulee korostumaan tulevaisuudessa yhä enemmän.

Erityisesti amk-tutkinnon ja ammatillisen toisen asteen tutkinnon suorittaneet jäävät usein omaan kuntaan tai lähialueelle. He osallistuvat kunnan ja elinkeinoelämän kehittämiseen työntekijöinä, kuntalaisina ja veronmaksajina. Ammattisivistys on osa sivistystä.

Ammattikorkeakoulujen, yliopistojen ja ammattiopistojen omaleimainen ja toisiaan tukevaa toiminta vahvistaa osaamistamme eri puolella maata ja kansainvälisesti. Monipuolinen koulutus-, tutkimus- ja kehittämispalvelutarjonta ovat kunnalle merkittäviä vetovoima- ja kilpailutekijä.

Amkien roolia alueellisena kehittäjänä vahvistetaan, sillä amk pystyy toteuttamaan kunnan tarpeisiin osuvaa tki-toimintaa.

Hallitusohjelmassa on kirjaus siitä, että amkien ja ammatillisen tki-roolia vahvistetaan alueilla. Amkien lakisääteinen tehtävä on edistää aluekehitystä ja toteuttaa alueen elinkeinotoimintaa uudistavaa tki-toimintaa. Amk pystyy toteuttamaan kunnan kanssa kunnan tarpeisiin osuvaa tki-toimintaa.

Kunnat vaikuttavat yhdessä amkien ja alueen elinkeinoelämän kanssa siihen, että amkien tekemälle innovaatiotoiminnalle ja soveltavalle tutkimukselle rakennetaan rahoitusinstrumentti ja että rahoitus otetaan vahvemmin huomioon valtion budjetoinnissa.

Yliopistojen kanssa rakentuvat kumppanuuksilla edistetään kansainvälisen näkyvyyden ja vetovoiman sekä innovaatioiden, tutkimusyhteistyön ja yrittäjyyden vaikuttavuutta.

Kuntien on omalla toiminnallaan vauhditettava osaamisen ekosysteemien rakentumista, jotta eri toimijoiden välille saadaan luontevat väylät tehdä yhteistyötä tki:n ja osaamisen kehittämisen pinnassa.

Ne kunnat, joissa alueen päättäjät ovat kyenneet rakentamaan selkeän kehittämisstrategian ja ammattikorkeakoulu on nivottu osaksi sitä, amkien toiminta palvelee aluetta.

Kuntien, kaupunkien, korkeakoulujen ja toisen asteen oppilaitosten välille rakennetaan kumppanuussopimusmalli, jolla vahvistetaan tutkimus-, kehittämis- ja yrittäjyysyhteistyötä. Strategisella kumppanuudella pyritään vahvistamaan tulevaisuusinvestointeja, uuden liiketoiminnan syntymistä ja uusia ratkaisuja asukkaiden hyvinvoinnin parantamiseksi.

Korkeakoulujen ja oppilaitosten edustajien on oltava mukana kunnan työ- ja elinkeinoelämää kehittävissä verkostoissa ja työryhmissä.